KOMMISSIONENS AFGØRELSE
af 18. august 2011
om ændring af beslutning 2007/589/EF for så vidt angår tilføjelse af retningslinjer for overvågning og rapportering af udledninger af drivhusgasser fra nye aktiviteter og af nye gasser
(meddelt under nummer K(2011) 5861)
(EØS-relevant tekst)
(2011/540/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2003/87/EF af 13. oktober 2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (1) som ændret ved direktiv 2004/101/EF (2), direktiv 2008/101/EF (3) og forordning (EF) nr. 219/2009 (4), særlig artikel 14, stk. 1, og artikel 24, stk. 3, og
ud fra følgende betragtninger:
(1)
Direktiv 2003/87/EF indfører en ordning for handel med kvoter for drivhusgasemissioner i EU (i det følgende benævnt »emissionshandelsordningen«).
(2)
Kommissionen har i overensstemmelse med artikel 14, stk. 1, i direktiv 2003/87/EF som ændret ved direktiv 2004/101/EF og 2008/101/EF og forordning (EF) nr. 219/2009 vedtaget beslutning 2007/589/EF (5) om retningslinjer for overvågning og rapportering af drivhusgasudledninger.
(3)
I henhold til artikel 24, stk. 3, i direktiv 2003/87/EF som ændret ved direktiv 2004/101/EF og 2008/101/EF og forordning (EF) nr. 219/2009 kan Kommissionen på eget initiativ vedtage retningslinjer for overvågning og rapportering af emissioner fra aktiviteter, anlæg og drivhusgasser, der ikke er anført i bilag I, hvis overvågning og rapportering af sådanne emissioner kan udføres med tilstrækkelig præcision.
(4)
I henhold til artikel 3 i Europa-Parlamentets og Rådets direktiv 2009/29/EF af 23. april 2009 om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet anvendes artikel 14 og 24 i direktiv 2003/87/EF som ændret ved direktiv 2004/101/EF og 2008/101/EF og forordning (EF) nr. 219/2009 frem til den 31. december 2012.
(5)
Ved direktiv 2009/29/EF om ændring af direktiv 2003/87/EF med henblik på at forbedre og udvide ordningen for handel med kvoter for drivhusgasemissioner i Fællesskabet (6) bliver nye gasser og aktiviteter omfattet af emissionshandelsordningen fra 2013. Kommissionen bør vedtage retningslinjer for overvågning og rapportering af drivhusgasemissioner, der skyldes nye aktiviteter og nye gasser, med henblik på inddragelse af disse aktiviteter i emissionshandelsordningen fra 2013 og eventuel ensidig inddragelse af dem i emissionshandelsordningen før 2013.
(6)
Beslutning 2007/589/EF bør ændres i overensstemmelse hermed.
(7)
Foranstaltningerne i denne forordning er i overensstemmelse med udtalelse fra det udvalg, der er omhandlet i artikel 23 i direktiv 2003/87/EF -
VEDTAGET DENNE AFGØRELSE:
Artikel 1
I beslutning 2007/589/EF foretages følgende ændringer:
1)
Artikel 1 affattes således:
»Artikel 1
Retningslinjerne for overvågning og rapportering af drivhusgasudledninger fra aktiviteterne i bilag I til direktiv 2003/87/EF og aktiviteter, der er medtaget i henhold til artikel 24, stk. 1, i samme direktiv, er opstillet i bilag I-XIV og XVI-XXIV til denne beslutning.
Retningslinjerne for overvågning og rapportering af tonkilometerdata fra luftfartsaktiviteter med henblik på en ansøgning i henhold til artikel 3e eller 3f i direktiv 2003/87/EF er fastsat i bilag XV. Retningslinjerne bygger på principperne i nævnte direktivs bilag IV.«
2)
Bilagsoversigten og bilagene ændres således:
a)
Bilagsoversigten ændres som angivet i bilag I til denne afgørelse.
b)
Bilag I ændres som angivet i bilag II til denne afgørelse.
c)
Bilag II ændres som angivet i bilag III til denne afgørelse.
d)
Bilag IV ændres som angivet i bilag IV til denne afgørelse.
e)
Bilag V ændres som angivet i bilag V til denne afgørelse.
f)
Bilag VI ændres som angivet i bilag VI til denne afgørelse.
g)
Bilag VII ændres som angivet i bilag VII til denne afgørelse.
h)
Bilag VIII ændres som angivet i bilag VIII til denne afgørelse.
i)
Bilag IX ændres som angivet i bilag IX til denne afgørelse.
j)
Bilag X ændres som angivet i bilag X til denne afgørelse.
k)
Bilag XI ændres som angivet i bilag XI til denne afgørelse.
l)
Bilag XII ændres som angivet i bilag XII til denne afgørelse.
m)
Bilag XVI ændres som angivet i bilag XIII til denne afgørelse.
3)
Der tilføjes følgende nye bilag:
a)
Bilag XIX som affattet i bilag XIV til denne afgørelse.
b)
Bilag XX som affattet i bilag XV til denne afgørelse.
c)
Bilag XXI som affattet i bilag XVI til denne afgørelse.
d)
Bilag XXII som affattet i bilag XVII til denne afgørelse.
e)
Bilag XXIII som affattet i bilag XVIII til denne afgørelse.
f)
Bilag XXIV som affattet i bilag XIX til denne afgørelse.
Artikel 2
Denne afgørelse er rettet til medlemsstaterne.
Udfærdiget i Bruxelles, den 18. august 2011.